Парламентът се събира на 24.ХI., доктор го открива - 24chasa.bg\nПарламентът се събира на 24.ХI., доктор го открива\nhttps://www.24chasa.bg/novini/article/10422210 Парламентът се събира на 24.ХI., доктор го открива Парламентът се събира на 24.ХI., доктор го открива 24 часа www.24chasa.bg\nСлед Мика Зайкова, която откри двата злополучни предишни парламента, отново депутат от ИТН ще удари първия звънец.\nД-р Силви Кирилов е доайенът на новия парламент.\nСилви Кирилов е доайенът на НС\nОще в сряда - 24 ноември, може да се събере новото 47-о НС.\nИ този мандат първия звънец ще удари депутат от “Има такъв народ”. Мика Зайкова, която не влезе, ще бъде сменена от д-р Силви Кирилов. 70-годишният уролог бе номиниран за здравен министър в проектокабинета на ИТН, бил е шеф на агенцията по трансплантации, за кратко - и на Александровска болница.\nВече са ясни и новите депутати на мястото на двойните водачи.\nСинът на покойния журналист Гасан Насър - Виктор Насър, ще е депутат от “Продължаваме промяната” от 23-и МИР. Виктор, който има опит в международното бизнесразвитие на технологичния сектор, сменя Иван Христанов, който избра Плевен.\nКирил Петков и Асен Василев влизат от родните си Пловдив и Хасково и освобождават места в София за Мирослава Петрова, която се занимава с архитектурни и градски проекти, и икономиста Борислав Антонов.\nНикола Минчев влиза от 24-и МИР, а от Перник депутат ще е урбанистката и бизнес консултант Юлия Иванова. Росен Костурков избра Пловдив-област, а от града мястото му заема програмистът и спец по криптовалути Йордан Маджунков.\nНяколко бяха двойните водачи в ГЕРБ. Бившият здравен министър проф. Костадин Ангелов влиза от Велико Търново, а от Варна - Бранимир Балачев. Десислава Атанасова влиза от Русе, а от Разград - бившият областен управител Гюнай Хюсмен. Ексминистърът на образованието Красимир Вълчев ще е от Стара Загора, а в Шумен отстъпва на Илтер Садъков.\nСоцлидерката Корнелия Нинова влиза от София, а от Варна - Борислав Гуцанов. Кристиан Вигенин избра Ямбол и отстъпва Пловдив на Иван Петков - Бебето.\nЛидерът на ДПС Мустафа Карадайъ ще е депутат от Шумен, а от Кърджали влиза IT специалистът Павлин Кръстев. Делян Пеевски ще е депутат от Благоевград, а от Велико Търново влиза Йордан Цонев. Вместо него от Пазарджик пък депутат ще е Небие Исмет Кабак.\nЕксминистърът на финансите в кабинета “Орешарски” Петър Чобанов ще е депутат, след като Цветан Енчев влиза от Враца и му отстъпи София-област.\nЗам.-шефът на ИТН Тошко Йорданов влиза пак от Пловдив, а отстъпва областта на Танер Кадир Тюркоглу. Виктория Василева ще е от Благоевград, а от Кюстендил - Снежанка Траянска. Андрей Чорбанов ще е депутат от София-област, като освобождава Велико Търново за Момчил Иванов.\nАнтоанета Цонева от ДБ влиза от Пазарджик, а в 23-и МИР в София отстъпва на Петър Маринов.\nЛидерът на “Възраждане” Костадин Костадинов влиза от Варна, а от 25-и МИР в София депутат става заместникът му Иво Русчев. Адвокат Елена Гунчева избра Пловдив, а от Велико Търново влиза шампионката по шах Цвета Галунова.\nФилип Станев и Ивайло Вълчев отказаха да са депутати ЦИК обяви поименно депутатите в новия парламент. Вижте ги Борисов няма да е депутат, още 4-ма отказват (Обзор)


Бутат стадион Лазур??? - Страница 2 - forum.gong.bg\nМнениеот Devian » 22 сеп 2014 16:33\nДо кога ще я претопляте тази манджа Мистичният руснак бил собственик,обаче ще чака да мине европейското понеже е много загрижен за българския футбол и плановете на Перуката Отделно при положение,че вече има готов бутнат стадион във Варна на сходно място и общината,която е доста по-сговорчива предвид това кой ще продава имота,той ще идва да си създава главоболия в Бургас\nМнениеот Devian » 22 сеп 2014 16:44\nDevian написа: До кога ще я претопляте тази манджа Мистичният руснак бил собственик,обаче ще чака да мине европейското понеже е много загрижен за българския футбол и плановете на Перуката Отделно при положение,че вече има готов бутнат стадион във Варна на сходно място и общината,която е доста по-сговорчива предвид това кой ще продава имота,той ще идва да си създава главоболия в Бургас\nТа в този ред на мисли единственият "руснак",който може да има някакви претенции и мераци за стадиона е комикът бай ви Кирчо Илюмжинов\nМнениеот CSKARCHETO-BS » 22 сеп 2014 16:52\nДа го бутат.Като няма кой да играе там да стои като паметник ли\nМнениеот MaX » 22 сеп 2014 16:57\nПрестъпление! Хората строят нови стадиони а ние гътаме най-добрият в България. Пак някой да се нагуши с много.\nМнениеот trokadero_ » 22 сеп 2014 16:58\nЗа съжаление може и да се случи това ... Футбола в града се затрива , руснаците имат много пари и си правят каквото искат...\nРегистриран на: 14 юни 2009 17:25\nСвържете се с mazut\nМнениеот mazut » 22 сеп 2014 17:25\nМи то футбол в Бургас няма,закво ни е тоя стадион,другите отбори да си играят евромачовете и финалите ли?Единия отбор играе в Б окръжна със селата в Долно Езерово,другия се е запътил с всесила към В група,там няма да има проблем с малко козметични промени да играе на ст.Черноморец.А новия Уруд,който лятото се пръкна си играе в Българово,дай боже да не се доближава до Бургас и Б група да е максимума в развитието му.\nМнениеот 4akala » 22 сеп 2014 17:31\nВ Бургас отдавна затриха футбола.Няма да ме изненада,ако го съборят.Крайно време е в Бургас клубовете,бизнеса и общината да седнат и да се разберат,защото е срамота голям областен град какъвто е Бургас да няма дълги години никакви успехи във футбола.Стадионите се пълнят единствено,когато в града гостуват Левски и ЦСКА или домакинства Ботев.Двата отбора са с някакви агитки от порядъка на 100-200 души.Да вземат пример от една Стара Загора например.Стигна се дотам частния отбор на веригата "Мастерхаус" да бъде прейменуван на ФК Бургас,за да може да привлече фенове.Дори да го съборят предполагам ще бъде изпълнен "замразения" проект за ст."Черноморец" в кв."Акациите",който на картинка изглеждаше доста внушително,но да видим.И пак казвам проблема на Бургас не е дали ще съборят или няма да съборят ст."Лазур",а дали хората в града са готови да възродят футбола.И да не го съборят и да направят още 5 стадиона,няма кой да играе на тях.\nМнениеот pas » 22 сеп 2014 18:00\nСтадион "Нефтохимик" беше построен от Нефтохим АД и ФК Нефтохимик, за да играе там представителният отбор на Нефтохимик и да тренират на базата децата на отбора.\nВ момента, в който го прекръстиха на "Лазур" и собствеността премина в дружество за менажиране, което да го отдава под наем, тогава вече съдбата му беше ясна. Нефтохимик беше изгонен, затова и отбора е на това положение, защото никой няма да се захване с клуб без база. Черноморец наем не плаща, само се трупат на хартия едни милиони дългове.\nКакво да го прави новият собственик, след като има един актив, който не носи никакви приходи? Или трябва да си купи отбор или да разруши стадиона. Отбор различен от Нефтохимик няма как да прокопса на този стадион. И вариантите са 2 - Нефтохимик се връща на своя стадион или започваме строеж на ж.к. и Бургас остава без стадион. Който стадион не му и трябва де. Бивша и настоящи общински власти унищожиха спорта в града, за да просъщестуват строителните пректи.\nРегистриран на: 22 сеп 2014 15:30\nСвържете се с kasel\nМнениеот kasel » 22 сеп 2014 18:16\nБутнат ли стадиона,край с профи футбола във Бургас.Феновете на местните отбори ще трябва да се ориентиран към други отбори,май май\nХората строят,ние рушим.\nМнениеот mazut » 22 сеп 2014 18:29\npas написа: Стадион "Нефтохимик" беше построен от Нефтохим АД и ФК Нефтохимик, за да играе там представителният отбор на Нефтохимик и да тренират на базата децата на отбора.\nЗакво ги пишеш тия работи,сега ще дойдат да ти обясняват,че няма нищо такова и този стадион никога не е бил на Нефтохимик,камоли правен за Нефтохимик


UPDATE Архиви - Блогът на Биляна и Петър Събеви\nЗа ИКЕА, летящите килимчета и младите меринджейки…\nНеделя. Късен следобед, почва да се стъмва… Родителите ми са ми на гости и отиваме в ИКЕА, любимия ни магазин… Купуваме куп дреболии, майка ми си харесва един кафяв килим (ÅDUM, както разбрахме по-късно). Поглеждаме цената – 59,90 лв. „Супер!“, казваме си и взимаме 2 броя…\nСтигаме до касата, цъкаме всичко, баща ми държи да плати той, плащаме, като ползваме отстъпка 30 лв. с карта IKEA Family, тръгваме и баща ми казва:\n– Абе малко много ми се струва 269 лв…\n– Как? – поглеждам цената на килимите – 119 лв./брой. Тъпо, няма как, ще връщаме.\nОтивам на „Обслужване на клиенти“:\n– Добър ден. Искам да върна тези килими, защото на етикетите Ви пише 59 лв., а на касата ги таксуваха 119 лв.\n– Как така? Елате да видим…\nОтиваме. Ама не през касите, а през втория етаж, т.е. обикаляме целият магазин от входа, за да стигнем до сектора с килимите. Гледаме етикет „59,90 ↓“, като стрелката сочи надолу към кашона, от който взехме килимите…\n– Да, ама етикетът не е за тази стока, ето за тези килими са – държи ми се надменно момиченцето от „Обслужване на клиенти“ и ми показва другите два кашона с килими, които са встрани от етикета „59,90 ↓“.\n– Добре, де, ами защо на тази стока няма друга цена?\n– Има! – казва ми още по-нагло тя и ми показва етикет, който е два метра встрани – Ами сравнявайте си артикулните номера!!!\n– ЧЕСТНО?! Ще ми кажете аз да си сравнявам артикулните номера?\n– Ами слагайте етикетите си така, че да не се налага да го правя!\n– Сериозно, оправете си етикетите!\n– Много евтин номер е да сложиш скъп килим между два евтини и не прилича на ИКЕА.\nМълчи и гледа килимчетата, сякаш иска да се качи на някое от тях и да полети в далечни страни…\n– Искам да ми върнете парите.\n– Добре, елате на касата – а, можела да говори значи.\nСлед като довършихме обиколката на IKEA за норматив, мацката взе бележката, която изглеждаше така и я преснима:\n(други боклуци) към 60 лв.\nОТСТЪПКА карта IKEA FAMILY: 30 лв.\nПЛАТЕНО С КАРТА: 269 лв.\nИ друг път съм връщал стока в ИКЕА, един подпис и всичко е наред. Да, ама не и този път.\n– Понеже сте платили с карта IKEA FAMILY, ще ви върна само част от парите в брой, а останалите ви се взимат от точки…\n– Как така „част от парите“ за нещо, което съм купил преди 10 минути…\n– Ами така… промоцията ни е пропорционална. – очевидно не е много по обясненията.\n– Чакайте, слагате етикетите си на грешните места, най-нагло ми казвате да си сравнявам етикетите, а сега ми казвате и че ще ми върнете част от парите за нещо, което не ми трябва…\n– Да, защото сте ползвали точки от картата и това Ви е един вид подарък от нас.\n– Така… платил съм Ви 300 лв., от които искам да ми върнете 240 лв. (цената на двата килима), а от останалите покупки за 60 лв. съм платил 30 лв. в брой и 30 лв. с точки, кое не е ясно?\n– Ами извикайте някой, който може да го направи.\nВика дежурния мениджър. Не идва… Вика го пак… Пак не идва, заета била.\n– Вижте, аз няма да Ви чакам цял час, времето ми е твърде ценно, за да си го губя с Вашите неразбории…\nИдва. Дежурният мениджър е друго момиченце, два пъти по-русо и два пъти по-нагло…\nОбяснявам ѝ ситуацията…\n– От един час чакам да дойде някой, с който да се разберем за връщането на парите с Вашата служителка.\n– Не е един час, вижте си часа от бележката – по-малко от 40 минути са?\n– Супер! Стори ми се мааааалко повече. А Вие наистина ли сте мениджър, за да започвате разговора така.\n– Айде тогава ми върнете парите…\n– Вие не разбирате ли, че сте купили тези килими за по-малко пари и за това Ви връщаме по-малко пари?\n– Ами не. Щях да разбирам, ако бях ги купил за 60 лв., ама заради Вашите етикети се оказа, че цената е двойна… Вие сега откъде знаете, че именно килимите съм искал да купя с точки, а не нещо друго?\n– Ами Вие всичко сте си купил с тези точки и затова сега се разпределят пропорционално.\n– Добре, а ако Ви върна всички продукти, ще ми възстановите всички пари и точки, нали?\n– И след това, ако купя всички останали продукти без килимите, ще ползвам 30 лв. отстъпка върху останалите продукти и реално ще платя още 30 лв., нали?\n– Е, тогава защо е нужно да правим всичко това, служителите да си играят да пренареждат върнатата стока, аз да изгубя още толкова време, за да намеря същите продукти и в крайна сметка да постигнем същото?\n– Не, защото точките Ви ще се възстановят след седмица…\n– Още по-„чудесно“…\n– Вие си решавате дали да върнете продуктите или не – отговаря ми в режим „киборг“ младата меринджейка…\n– А как ще ме компенсирате за времето, което си изгубих заради вас и проблемните ви етикети?\n– Ами няма да Ви компенсираме – през зъби ми процежда меринджейката…\n– Знаете ли, ще върна всичко и изобщо няма да се занимавам с Вас…\nТака и направих. Върнах им всичко до последната салфетка…\nИКЕА, вчера изгубихте от мен минимум 60 лв. оборот. В дългосрочен план обаче изгубихте много повече. А бяхте любимият ми магазин.\nСлужителите Ви имат още много да учат, докато ИКЕА се превърне в IKEA.\nUPDATE: След като споделих с маркетинг-мениджърa им неприятната ситуация, най-накрая получих отговор и отношение, каквото очаквам от мениджър на ИКЕА:\nсъжалявам най-искрено за създалата се ситуация. От своя страна ще се постарая да отнеса вашия сигнал към ръководните служители, които са компетентни за изясняване на случая. Уверявам ви, че никой от моите колеги не е целял да ви остави с лошо впечатление, докато е изпълнявал рутинните процедури.\nБлагодаря ви, че се свързахте с мен!\nUPDATE: Последва мейл с покана за среща:\nСлед като разгледахме случая, бих искала да ви попитам дали ще е възможно да отделите от личното си време, за да ни посетите утре сутринта в 10 ч.? Управителят на магазина Тео Муратидис би искал да се срещне с вас, за да споделите впечатленията си от обслужването в ИКЕА.\nПредварително се извинявам за твърде краткия срок.\nУговорихме се Биляна да се срещне с г-н Тео Муратидис и така и стана. На срещата между двамата, изцяло на гръцки език (Биляна владее гръцки), г-н Муратидис обстойно изслуша Биляна и си записа всички важни детайли на случката. Извини се за огорчението, което сме понесли и за начина, по които са реагирали неговите подчинени. Дори предложи обезщетение, но не това бе нашата цел на срещата. Обеща да вземе предвид разговора ни за бъдещи вътрефирмени необходими действия, които ще последват, за да не се случва това отново.\nТочно такова внимание и отношение очакваме от Главен мениджър на магазин от ранга на ИКЕА, а също така и от негови заместници, колеги и подчинени!\nПубликувано на 05.10.2015 28.06.2016 Автор ПетърКатегории Общество и хора, Това неЕтикети IKEA, UPDATE, баща, боклуци, брой, вид, видим, внимание, времето, връщане, говори, гости, гръцки, лошо, магазин, отношение, проблеми, скандал, стока9 коментара за За ИКЕА, летящите килимчета и младите меринджейки…